Source: http://www.finlex.fi/fi/laki/alkup/2001/20010854
Timestamp: 2013-06-20 07:30:27+00:00
Document Index: 26402398

Matched Legal Cases: ['§2', '§3', '§4', '§5', '§2', '§7', '§8', '§9', '§3']

FINLEX ® - Säädökset alkuperäisinä: 854/2001
Olet tässä: Finlex › Lainsäädäntö › Säädökset alkuperäisinä › 2001 › 854/2001 EtusivuLainsäädäntöOikeuskäytäntöViranomaisetValtiosopimuksetHallituksen esitykset
Kokeile myös tarkennettua hakua. Katso ohjeet. Olet tässä: Finlex › Lainsäädäntö › Säädökset alkuperäisinä › 2001 › 854/2001 854/2001 Dokumentin versiot
Sosiaali- ja terveysministeriön asetus sairausvakuutuslain 7 §:ssä tarkoitetun lääkärinpalkkioiden korvaamista koskevan taksan perusteista Sosiaali- ja terveysministeriön päätöksen mukaisesti säädetään lääkärinpalkkioiden korvaamista koskevan taksan perusteista 4 päivänä heinäkuuta 1963 annetun sairausvakuutuslain (364/1963) 13 §:n nojalla, sellaisena kuin se on laissa 1653/1992, seuraavasti:
Kansaneläkelaitoksen tulee vahvistaessaan sairausvakuutuslain (364/1963) 7 §:ssä tarkoitettua lääkärinpalkkiotaksaa noudattaa sairausvakuutusasetuksen 4 §:ssä ja tässä päätöksessä mainittuja perusteita.
Jos korvattavan tutkimuksen on suorittanut tai hoidon on antanut erikoislääkärin oikeudet saanut lääkäri ja tutkimus tai hoito on kuulunut hänen erikoisalaansa, korotetaan taksan mukaisia euromääriä 50 prosentilla.
Tässä asetuksessa tarkoitettuja euromääriä voidaan korottaa enintään 100 prosentilla sen mukaan kuin kansaneläkelaitos määrää, kun käynti tai toimenpide on suoritettu muuna kuin säännölliseksi katsottavana vastaanottoaikana.
Käyntimaksujen taksoja vahvistettaessa noudatetaan perusteena enintään 35,32 euron määrää.
Jos lääkärin käynti potilaan luona kestää yli tunnin, käytetään korvausperusteena jokaiselta alkavalta neljännestunnilta enintään 8,75 euron määrää.
Lääkärin suorittamista vaativista tutkimus- ja hoitotoimenpiteistä perittyjen palkkioiden korvaamista varten kansaneläkelaitos vahvistaa luettelon toimenpiteistä ja niiden taksat. Toimenpiteiden taksaa vahvistettaessa käytetään perusteena enintään 280,03 euron määrää.
Jos korkeimman taksan mukaisen toimenpiteen suorittaminen sen laadun tai vaikeusasteen johdosta kestää huomattavasti normaalia kauemmin korotetaan taksaa tältä osin 50 prosentilla.
Lääkärin sairaalapalkkiotaksan mukaan suoritetaan korvausta hoitopäiväpalkkiosta, jonka taksaa vahvistettaessa käytetään enintään 12,11 euron määrää hoitopäivältä. Lääkärin suorittamista vaativista tutkimus- ja hoitotoimenpiteistä perittyihin palkkioihin sisältyy myös hoitopäiväpalkkio.
Tällä asetuksella kumotaan sosiaali- ja terveysministeriön 14 päivänä syyskuuta 1994 antama päätös sairausvakuutuslain 7 §:ssä tarkoitetun lääkärinpalkkioiden korvaamista koskevan taksan perusteista (826/1994).
Hallitussihteeri Lauri Pelkonen
›Ruotsinkieliset säädökset ›Ajantasainen lainsäädäntö ›Säädösmuutosten hakemisto ›Saamenkieliset säädökset Sisällysluettelo854/20011 luku - Yleisiä määräyksiä1 §2 §3 §4 §5 §2 luku - Lääkärin palkkiotaksa6 §7 §8 §9 §3 luku - Voimaantulo10 §
Olet tässä: Finlex › Lainsäädäntö › Säädökset alkuperäisinä › 2001 › 854/2001 Lainsäädäntö